বাবার অসুস্থতা নিয়ে গুজব, বিবৃতি দিল মেসির পরিবার

ওয়েব ডেস্ক : বিশ্বকাপে আলজেরিয়ার বিরুদ্ধে সম্প্রতি হ্যাটট্রিক করে আর্জেন্টিনাকে জিতিয়েছেন লিওনেল মেসি (Lionel Messi)। তবে ছেলের সেই পারফরম্যান্স দেখতে মাঠে উপস্থিত থাকতে পারেননি জর্জ হোরাসিও মেসি (Jorge Horacio Messi)। জানা যাচ্ছে, তিনি অসুস্থ রয়েছেন। মেসির পরিবারের তরফেই এটি জানানো হয়েছে। তবে কী হয়েছে তাঁর, সে বিষয়ে বিস্তারিত কিছু জানানো হয়নি।

মেসির পরিবারের তরফে একটি বিবৃতি প্রকাশ করা হয়েছে। জানানো হয়েছে, বর্তমানে চিকিৎসকদের পর্যবেক্ষণে রয়েছেন জর্জ (Jorge Horacio Messi)। তবে তিনি সুস্থ হয়ে উঠছেন। তবে মেসির বাবার অসুস্থতা নিয়ে যেভাবে সোশ্যাল মিডিয়ায় (Social Media) গুজব ছড়াচ্ছে তা নিয়ে সরব হল মেসির পরিবার। জানানো হয়েছে, জর্জ হোরাসিও মেসিকে নিয়ে যে জল্পনা ছড়ানো হচ্ছে, তা বেশ অসংবেদনশীল। সবার কাছে এই বিষয়ে সহযোগিতা করারা আশা করেছেন মেসির পরিবার।

আরও খবর : কলম্বিয়া ছেড়ে মেক্সিকোতে! বিশ্বমঞ্চ কাঁপাচ্ছেন এই তারকা ফুটবলার

এদিকে আলজেরিয়ার বিরুদ্ধে প্রথম গোল করার পর মেসির (Lionel Messi) চোখে জল দেখা গিয়েছিল। এ নিয়ে মেসিকে বলতে শোনা গিয়েছিল, “এর সঙ্গে ফুটবলের সম্পরক নেই আমাকে বেশ কঠিন কিছু সময়ের মধ্য দিয়ে যেতে হয়েছে, তবে পুর দল ও আমার সতীর্থদের প্রতি আমি কৃতজ্ঞ। কারণ তারা সবসময় আমার পাশে ছিলেন এবং সেই পরিস্থিতি কাটিয়ে উঠতে আমাকে অনেক শক্তি জুগিয়েছেন।” তিনি আরও বলেছিলেন, জীবনে যা যা পেয়েছি, তা নিয়ে আমি খুব খুশি। আমি এখন সব উপভোগ করছি। তবে পরে জানা গেল ওই কান্নার পিছনে ছিল তাঁর বাবার অসুস্থতা।

আর্জেন্টিনার রেডিও মিত্রেতে সাংবাদিক এদুয়ার্দো ফেইনমান জানিয়েছেন, মেসির কান্নার নেপথ্যে ছিল তাঁর বাবার অসুস্থতা। তার জন্য কেঁদেছেন তিনি। তিনি আরও জানিয়েছেন, গত জানুয়ারি থেকে তাঁর বাবা অসুস্থ। সম্প্রতি মেসির বাবার শারীরিক অবস্থার আরও অবনতি হয়েছিল। তার পরেই এবার মেসির বাবার অসুস্থতা নিয়ে পরিবারের তরফে বিবৃতি দেওয়া হল।